OzLabs/hebrew-wiki-articles huggingface dataset:
גממיתיים

גממיתיים (שם מדעי: Haemulidae) הם משפחת דגי שונית מסדרת הדקראים. הם חיים בימים טרופיים שונים, בעיקר בשוניות אלמוגים.

לדגים אלה עיניים גדולות, פיות גדולים בעלי שפתיים רחבות ומעוגלות. סנפיריהם קצרים ורחבים כשסנפיר הגב גדול ומכיל מעט קוצים בקצהו. רבים מהם צבעוניים מאוד. הם נעים בלהקות ברחבי השונית ומחפשים דגים נקאים שיסירו מגופם טפילים.

דגים אלה נחים במשך היום במערות ומגיעים לריף לאכול בלילה. הם ניזונים בעיקר מחסרי חוליות ימיים. הם לומדים בהיותם דגיגים את הנתיבים המסורתיים מאתרי האכילה שלהם לאתרי המנוחה. אם קבוצה של 10–20 דגיגים מסומנת ומושתלת באוכלוסייה אחרת, הדגיגים עוקבים אחרי המקומיים לאורך מה שעבורם הוא מסלול חדש. אם לאחר יומיים מורחקים כל המקומיים – הדגיגים ממשיכים לדבוק במסלולים ובאתרי האכילה והמנוחה שלמדו מהם.

==מיון==
*משפחה גממיתיים (Haemulidae)
**סוג Anisotremus
**סוג ומין יחיד Boridia grossidens
**סוג ומין יחיד Brachydeuterus auritus
**סוג Conodon
**סוג Diagramma
**סוג ומין יחיד Emmelichthyops atlanticus
**סוג ומין יחיד Genyatremus luteus
**סוג Haemulon
**סוג Haemulopsis
**סוג ומין יחיד Isacia conceptionis
**סוג Microlepidotus
**סוג Orthopristis
**סוג ומין יחיד Parakuhlia macrophthalmus
**סוג Parapristipoma
**סוג יצרוד (Plectorhinchus)
**סוג Pomadasys
**סוג Xenichthys
**סוג Xenistius
**סוג ומין יחיד Xenocys jessiae

==גלריה==
<gallery mode="packed">
קובץ:Plectorhinchus vittatus in Tropicarium-Oceanarium Budapest 03.JPG
קובץ:Chromis limbata3.jpg
קובץ:Anisotremus virginicus Prague 2011 1.jpg
קובץ:Haemulon sciurus.jpg
</gallery>

==קישורים חיצוניים==

==הערות שוליים==

*
קטגוריה:בעלי חיים שתוארו ב-1885
קטגוריה:טקסונים שתוארו בידי תאודור גיל
ג'ון דרייר

ג'ון לואיס אמיל דרייר (נולד כיוהאן לודוויג אמיל דרייר, דנית: Johan Ludvig Emil Dreyer, אנגלית: John Louis Emil Dreyer, 13 בפברואר 1852 - 14 בספטמבר 1926) היה אסטרונום דני - אירי שנודע בעיקר בשל הקטלוג הכללי החדש של ערפיליות, צבירי כוכבים וגלקסיות שערך.

==קורות חייו==
ג'ון דרייר נולד בקופנהגן למשפחה של אנשי צבא, אביו היה לוטננט גנרל בצבא דנמרק ונלחם במלחמת שלזוויג הראשונה ולאחר מכן מונה לשר המלחמה והצי של דנמרק. במהלך לימודיו בבית ספר בקופנהגן הוא קרא ספר על האי ון ומצפה הכוכבים של טיכו ברהה והחליט שהוא רוצה להיות אסטרונום. הוא החל לבקר במצפה הכוכבים של קופנהגן והתיידד עם האסטרונום הדני האנס שילרופ שהדריך אותו ועזר לו בלימודי האסטרונומיה. הוא למד מתמטיקה, אסטרונומיה ופיזיקה באוניברסיטת קופנהגן ולאחר סיום לימודיו בשנת 1874 הוא עבר לאירלנד כדי לעבוד כעוזרו של ויליאם פרסונס בטירת ביר, שם ערך תצפיות בעזרת הטלסקופים הגדולים של פרסונס, שלגדול שבהם הייתה מראה בקוטר של 1.8 מטר. הוא התחתן בשנת 1875 עם אישה אירית ונולדו לו שלושה בנים ובת. בשנת 1878 הוא עבר למצפה דנסינק, ששימש כמצפה הכוכבים של טריניטי קולג', ושם עבד עד לשנת 1882, שבה עבר למצפה הכוכבים בארמה שבצפון אירלנד. בשנת 1916 הוא פרש מעבודתו ועבר לאוקספורד, שם התגורר עד מותו.

==עבודתו==
בשנת 1877 הציג דרייר לאקדמיה המלכותית של אירלנד תוספת לקטלוג הכללי של ערפיליות וצבירי כוכבים של ג'ון הרשל שכללה 1,136 ערפיליות שהתגלו על ידי אסטרונומים שונים מאז שהרשל פרסם את הקטלוג שלו וכן תיקוני שגיאות ועדכונים של מיקומי הערפיליות שבקטלוג של הרשל. בשנת 1866 הוא פרסם קטלוג כוכבים שכלל כ-3,300 כוכבים ולאחר מכן בשנת 1888 הוא פרסם את המהדורה הראשונה של הקטלוג הכללי החדש שהכיל את כל הערפיליות מהקטלוג הכללי של הרשל, את התוספות שפרסם דרייר בשנת 1877 וערפיליות נוספות שהתגלו מאז ובסך הכל הכיל תיאור ומיקום של 7,840 ערפיליות. דרייר המשיך לאסוף נתונים על תצפיות של ערפיליות חדשות ובשנים 1895 ו-1908 פרסם שני קטלוגים נוספים של ערפיליות שהכילו בהתאמה 1,529 ו-3,857 ערכים חדשים.

חוץ מעבודתו על הקטלוגים דרייר עסק גם בהיסטוריה של האסטרונומיה ובשנת 1890 הוא פרסם ביוגרפיה של טיכו ברהה. כמו כן הוא ערך והביא לפרסום את כל כתביו ותצפיותיו של טיכו ברהה, כאשר הכרכים האחרונים שערך יצאו לאור רק לאחר מותו. דרייר כתב גם ספר בשם "ההיסטוריה של מערכת השמש מתאלס ועד קפלר" שדן בהתפתחות התפיסה והמחקר של כוכבי הלכת לאורך ההיסטוריה וערך את כתביו של ויליאם הרשל שפוסמו בשנת 1912. בשנת 1916 הוא זכה במדליית זהב של החברה המלכותית לאסטרונומיה, על תרומתו לחקר הערפיליות ובשנת 1923 הוא נבחר לנשיא החברה המלכותית לאסטרונומיה וכיהן בתפקיד זה שנתיים.

==קישורים חיצוניים==

* [http://articles.adsabs.harvard.edu//full/1927MNRAS..87..251./0000251.000.html?high=512695a29c29710 Obituary Notices: Fellows: J. L. E Dreyer], Monthly Notices of the Royal Astronomical Society, Vol. 87, p.251 (1927)
* 

קטגוריה:אסטרונומים דנים
קטגוריה:אסטרונומים אירים
קטגוריה:זוכי מדליית זהב של החברה המלכותית לאסטרונומיה
קטגוריה:עמיתי החברה המלכותית לאסטרונומיה
קטגוריה:ילידי 1852

קטגוריה:נפטרים ב-1926
שרה בלייקלי

שרה בלייקלי
שרה בלייקלי (באנגלית: Sara Blakely; נולדה ב-28 בפברואר 1971) היא אשת עסקים אמריקאית, מייסדת חברת ההלבשה התחתונה "Spanx".

==ביוגרפיה==
בלייקלי גדלה בעיר קלירווטר שבפלורידה. בגיל 19 הקימה את המיזם העסקי הראשון שלה, קייטנה בתקופת הקיץ. סיימה תואר ראשון בתקשורת באוניברסיטת המדינה של פלורידה, היא ניסתה להתקבל ללימודי משפטים אך נכשלה במבחני הכניסה. עבדה מספר חודשים בדיסניוורלד ולאחר מכן כסוכנת מכירות של חברת קוניקה מינולטה דנקה בתחום של מכירת מכשירי פקס.

ההתרוצצויות שלה מדלת לדלת בחום של פלורידה הביאו אותה לחשוב על פתרון נוח לגרביונים, היא עברה לג'ורג'יה ובמשך שנתיים ובהשקעה של 5,000 דולר פיתחה מכנסונים מחטבים להם נתנה את הכינוי ספנקס. בלייקלי שיווקה את המוצר בעצמה, כשאת הדחיפה להצלחת החברה העניקה אופרה וינפרי ששיבחה את המוצר בתוכנית הטלוויזיה שלה בנובמבר 2000. הפרסום הביא לגל הזמנות ולצמיחה מהירה של החברה החדשה. ב-2002 מינתה בלייקלי למנכ"לית החברה את לורי אן גולדמן שהייתה בחופשת לידה מעבודתה בחברת קוקה-קולה, גולדמן פיתחה את המודל העסקי של החברה המתמקד באיכות המוצרים והזניקה את פעילות ספנקס. מכירות החברה ב-2015 הוערכו על ידי פורבס בכ-400 מיליון דולר והונה של בלייקלי הוערך בכמיליארד דולר.

ב-2005 השתתפה בלייקלי בתוכנית המציאות של ריצ'רד ברנסון "The Rebel Billionaire", היא סיימה במקום השני וברנסון העניק לה סכום של 750,000 דולר להקמת קרן פילנתרופית. היא השתתפה כמשקיעה בעונה התשיעית של התוכנית "הכרישים" ברשת ABC ששודרה במהלך 2017 ו-2018. בלייקלי השיקה מיזם סיוע לחינוך ילדות בארצות הברית ובעולם והצטרפה לתוכנית "התחייבות הנתינה" שיזמו וורן באפט וביל גייטס. ב-2012 נבחרה לרשימת טיים 100 כאחת מהאנשים המשפיעים ביותר בעולם.

יחד עם בעלה היא הייתה שותפה בקבוצת הניהול שרכשה את הבעלות על קבוצת הכדורסל אטלנטה הוקס מליגת ה-NBA ב-2015.

בלייקלי נשואה לג'סי איצלר, איש עסקים יהודי-אמריקאי שייסד את חברת "מרקיז ג'ט" וראפר לשעבר. לזוג ארבעה ילדים.

==קישורים חיצוניים==

* 
* 
* [http://www.forbes.com/profile/sara-blakely/ שרה בלייקלי], באתר פורבס
* 

==הערות שוליים==

קטגוריה:נשות עסקים אמריקאיות
קטגוריה:אנשי עסקים אמריקאים
קטגוריה:משתתפים בתוכניות מציאות אמריקאיות
קטגוריה:מיליארדריות אמריקאיות
קטגוריה:מיליארדרים אמריקאים
קטגוריה:בוגרות אוניברסיטת המדינה של פלורידה
קטגוריה:בוגרי אוניברסיטת המדינה של פלורידה
קטגוריה:אמריקאים שהופיעו ברשימת טיים 100
קטגוריה:אמריקאיות שנולדו ב-1971
קטגוריה:אמריקאים שנולדו ב-1971
דרבי ד'איטליה

דרבי ד'איטליה, 1959
דרבי ד'איטליה (באיטלקית: Derby d'Italia, בעברית: הדרבי של איטליה) הוא כינוי למשחקי הכדורגל בין שתי הקבוצות הבכירות באיטליה, יובנטוס ואינטר מילאנו.

המשמעות המקובלת למשחק דרבי, הוא משחק בין שתי קבוצות מאותה העיר. אינטר ויובנטוס אינן מאותה העיר - יובנטוס מטורינו ואינטר ממילאנו, אך למרות זאת רווח הכינוי "דרבי" למשחקים ביניהן. היריבות בין שני המועדונים המובילים משתי הערים המרכזיות מצפון איטליה הובילה להיסטוריה של מאבקים בין המועדונים ובין אוהדיהם. את המונח "דרבי ד'איטליה" טבע העיתונאי האיטלקי ג'אני בררה בשנות ה-60 של המאה ה-20, כאשר המשחקים בין אינטר ליובנטוס מתקיימים מ-1908.

== היסטוריה ==
יובנטוס הוקמה ב-1897 והיא הקבוצה המובילה בכדורגל האיטלקי בתארים ובאוהדים. אינטר הממוקמת מיד אחריה בכמות אוהדים הוקמה ב-1908 בשם "אינטרנציונל מילאנו" היא דגלה בשילוב שחקנים לא איטלקים ומכאן שמה. המועדונים הם הבכירים ביותר בכדורגל האיטלקי והקבוצות ממוקמות במקום הראשון והשני בהתאמה, במספר הניצחונות בסרייה א. מילאנו היא העיר השנייה בגודלה באיטליה והיא בירתו של מחוז לומברדיה טורינו היא העיר השלישית בגודלה באיטליה והיא בירתו של מחוז פיימונטה. שתי הערים המרכזיות והגדולות בצפון איטליה. למרות שבמילאנו קיים מועדון מצליח נוסף בכדורגל האיטלקי מילאן לא קיימת יריבות מיוחדת בין אוהדי מילאן ליובנטוס. לעומת זאת הדרבי של מילאנו בין אינטר למילאן הוא בעל יריבות ספורטיבית ארוכת שנים, הכוללת גם הבדלים כלכליים ואתניים. גם ליובנטוס דרבי עירוני משלה עם טורינו והוא מכונה דרבי דלה מולה.

בעונת 1960/1, אוהדיה של יובנטוס התפרצו לכר הדשא במשחקם נגד אינטר, ההתאחדות האיטלקית פסקה על ניצחון טכני, בשיעור 2-0 לאינטר בשל התפרצות האוהדים אולם לאחר מספר שבועות בוטלה ההחלטה וההתאחדות קבעה משחק חוזר. בעליה של אינטר אנג'לו מוראטי התלונן כי ההחלטה שונתה בשל השפעתו של נשיא יובנטוס ג'אני אניילי בעליה של פיאט ותעשיין איטלקי בולט על ההתאחדות, והורה למאמן להרכיב במשחק החוזר רק את שחקני הנוער. התוצאה במשחק הייתה 9-1 לטובת יובנטוס שהמשיכה לזכייה באליפות.

ב-1998 בעת אחד המשחקים בסוף העונה, התעלם השופט מעבירה על רונאלדו שחקנה של אינטר ברחבת ה-16 ומספר שניות אחר כך שרק על עבירה דומה שנעשתה על דל פיירו ברחבה, לפנדל לטובת יובנטוס, אוהדי אינטר היו מתוסכלים ומחו שהאליפות נגזלה מהם. הדבר הוביל גם לעימות ולהתלהמות בפרלמנט האיטלקי.

ב-, במסגרת פרשת הטיית המשחקים החמורה באיטליה, הקאלצ'יופולי, שלל בית הדין של ההתאחדות האיטלקית מיובנטוס את האליפות בה זכתה בעונת /06 והעניק אותה לאינטר, בנוסף להורדת יובנטוס לסרייה ב'. עקב ירידתה של יובנטוס לליגה השנייה בחרו מספר שחקנים בכירים לעזוב את הקבוצה, ושניים מהם, זלאטן איברהימוביץ' ופטריק ויירה - עברו לאינטר, דבר שהכעיס את אוהדי יובנטוס. מאז הפרשה מצויים שני המועדונים במאבק משפטי על גורלה של האליפות, ואוהדי יובנטוס ממשיכים עד היום בספירתם העצמאית את מספר אליפויות קבוצתם, וסופרים גם את שתי האליפויות שנשללו מהם.

המשחקים בין הקבוצות ידועים באווירה מתוחה והאולטראס של שתי הקבוצות נוהגים לקלל ולגנות אחד את השני. במשחק בין הקבוצות ששוחק באוקטובר הניפו אוהדי אינטר שלט שלעג לאוהדי יובנטוס שנהרגו באסון הייזל. בתגובה קיללו אוהדי יובנטוס את ג'אצ'ינטו פאקטי, נשיא אינטר שהלך לעולמו ב-2006.

==קישורים חיצוניים==

*

==הערות שוליים==

ד'איטליה
קטגוריה:אינטר מילאנו
קטגוריה:יובנטוס
מיאה בראיה

מיאה בראיה (; 8 בספטמבר 1911 – 3 ביולי 1999) הייתה זמרת רומנייה בתחומי המוזיקה הקלה והרומנסות. היא הייתה אחותה של יואנה ראדו ורעייתו של פטרה אלכסנדרו.

==ביוגרפיה==
בראיה נולדה בשם "מריה בראיה" בקראיובה, רומניה, בת בכורה לבעל מסעדה מאולטניה ורעייתו, הונגריה מטרנסילבניה. למריה היו שתי אחיות ואח. המסעדה מוקמה בסמוך לבית הקברות וזכתה לארח סעודות השכבה רבות. בנוסף ללאוטארים, שרו הבנות והנעימו לסועדים. באחד האירועים ביקר במקום מלחין נודע, יון וסילסקו והוא האיץ בבת הבכורה, במיאה, לבחור בקריירה של שירה.

בראיה למדה בקונסרבטוריון "קורנטי" בקראיובה ולאחר מכן המשיכה בלימודיה בשנים 1929–1932, בקונסרבטוריון הלאומי בבוקרשט. בשנים 1925–1929 הייתה הסולנית של המקהלה Armonia בקראיובה ומ-1929 עד 1934 שרה בחברה הכוראלית Carmen, בבוקרשט. את תחילת הופעותיה במוזיקה הקלה התחילה במסעדת Minerva, בקראיובה, בלהקה של השחקן מאנו נדיאנו (Manu Nedeianu). מיאה בראיה התחילה להופיע ברדיו ב-1936, בתוכנית מוזיקה קלה. ב-1936 היא הקליטה דיסק עם השיר Nu-ți pare rău când vezi că plâng (אינך מצטער בראותך אותי בוכה) מאת יון וסילסקו עם להקת תיאטרון Alhambra ובניצוחו של המלחין - הדיסק זכה בפרס השנה.

בשנים 1936–1940 הקליטה בראיה דיסקים רבים ובשנים 1937–1945 שרה בהרכבים היוקרתיים ביותר של התקופה במסעדות Coșna-Cireșoaia, Balotha, Luther, Dori ובבית קולנוע Marna.

אחרי 1948 שיתפה בראיה פעולה עם להקות המוזיקה המובילות של רומניה ויצאה איתה לסיבובי הופעות, כולל מסעי הופעות מחוץ לרומניה, בגרמניה המערבית, בארצות הברית ובישראל. ב-1968 הוענקה לה מדליה Ordinul Meritul Cultural דרגה שנייה.

בראיה הייתה נשואה בשנים1938 - 1950 לזמר פטרה אלכסנדרו והתחתנה שוב, הפעם עם אמנואל בלאגה. היא עזבה את רומניה לטובת גרמניה המערבית ומשם המשיכה לארצות הברית והתיישבה בניו יורק. לאחר המהפכה הרומנית הגיעה לרומניה לביקור. היא הלכה לעולמה בניו יורק.

== קישורים חיצוניים ==

* [http://jurnalul.ro/editie-de-colectie/ioana-radu-22-octombrie-2007/calitati-artistice-fara-egal-306323.html Calităţi artistice fără egal] 
* [http://monitorfg.ro/index.php?option=com_content&view=article&id=8442%3Amia-braia-nume-de-referin-in-muzica-romaneasc&Itemid=29 Mia Braia, nume de referinţă în muzica românească] 
* [https://www.youtube.com/watch?v=fJrbI7dsfH0 מיאה בראיה מבצעת את השיר AMINTIRI (זכרונות)] הביצוע ברומנית ויש כתוביות בעברית

קטגוריה:ילידות 1911
קטגוריה:זמרות רומניות
קטגוריה:זמרות-יוצרות רומניות
קטגוריה:רומניות שנפטרו ב-1999
יעל רייך

יעל רייך (נולדה ב-14 באוגוסט 1971) היא דוגמנית, שחקנית ואמנית ישראלית.

==ביוגרפיה==
רייך התגלתה בגיל 17 בחוף הים בתל אביב על ידי המעצב אסף זיו, השניים נסעו יחדיו לפריז ולאחר מכן היא הופיעה בשבוע האופנה בעיר.

היא כיכבה על שערי המגזינים ווג, אל ומארי קלייר ולקחה חלק בתצוגות אופנה של איב סאן לורן ואוסקר דה לה רנטה.

כאומנית היא ערכה מספר תערוכות, היא עבדה רבות גם במילאנו ובניו יורק ודגמנה גם לחברות רבלון ומייסיס.

היא הובילה את הקמפיינים של הבשמים "עדן" ו"אנאיס אנאיס" של קאשרל וגם למחסני אופנה.

ב-2006 היא החלה לשמש כשופטת בעונה השנייה של התוכנית "הדוגמניות" שעסקה בחיפוש אחר הדוגמנית הבאה של ישראל.

השתתפה בסדרה תיעודית בערוץ 2 על החיים בעולם הדוגמנות.

=== משחק ===
בשנת 2011 שיחקה בסרט הדרמה הקצר "לילה בהיר" לצד מיקי לאון, את הסרט ביימה וכתבה לי את גליק.

בשנת 2012 שיחקה בסרט הדרמה-קומי "מלח ים" בבימויו של איתי לב, ולצידם של יפתח קליין וחן יאני.

==קישורים חיצוניים==

 
* 
* 
* 
* אורנה רביב־רייז, [http://atmag.co.il/אופנה-ויופי/אנשים/דוגמניות/צלולה יעל רייך צלולה], באתר את, 25 בפברואר 2015
* 
* 

קטגוריה:דוגמניות ישראליות
קטגוריה:שופטי הדוגמניות
קטגוריה:שופטות תוכניות מציאות ישראליות
קטגוריה:דוגמנים ישראלים
קטגוריה:שחקניות קולנוע וטלוויזיה ישראליות
קטגוריה:שחקני קולנוע וטלוויזיה ישראלים
קטגוריה:ישראליות שנולדו ב-1971
קטגוריה:ישראלים שנולדו ב-1971
צביקה כהן

צבי כלפו (צביקה) כהן (נולד ב-1961 או 1960) הוא פוליטיקאי ישראלי, איש מפלגת ש"ס, המשמש סגן וממלא מקום ראש עיריית ירושלים. בעבר שימש במגוון תפקידים בשלטון המקומי, היה ממלא מקום ראש עיריית טבריה, ראש המועצה המקומית וראש העירייה הראשון של אלעד וראש המועצות המקומיות התעשייתיות רמת חובב ומגדל תפן.

== ביוגרפיה ==
כהן, במקור תושב טבריה, בה שימש כחבר מועצת העירייה. בין השנים 1989–1998 שימש כסגן ומ"מ ראש עיריית טבריה יוסי פרץ. לאחר מכן היה חבר מועצת העיר טבריה למשך שנים נוספות. כהן כיהן כמשנה למנכ"ל הרשות לפיתוח הגליל.

ב-22 במאי 2002 מונה כהן לתפקיד ראש מועצת רמת חובב כמינוי של שר הפנים דאז אלי ישי; תפקיד בו החזיק עד 2003. ב-2004 החל לכהן כראש המועצה המקומית אלעד, שזכתה במהלך כהונתו, שהסתיימה ב-2008, למעמד עיר.

מ-4 בספטמבר 2011 עד 2013,
היה כהן ראש המועצה של מגדל תפן.

בשנת 2013 נבחר לכהן כחבר מועצת העיר ירושלים. במאי 2014, עם השעייתו של אליעזר שמחיוף (בשל הרשעה בפרשת הולילנד), מונה כהן במקומו כראש סיעת ש"ס בעיריית ירושלים כמו כן כהן הוא סגן ראש העירייה ומחזיק תיק מנח"ח (מינהל החינוך החרדי). בבחירות 2018 לעיריית ירושלים הוצב כהן בראש רשימת ש"ס למועצת העיר. לאחר הבחירות החל לשמש כסגן ומ"מ ראש העיר, מחזיק תיק הכספים ואחראי על המינהלים הקהילתיים החרדים. גם בבחירות 2023, שנדחו בהמשך ל-2024, הוצב בראשות רשימת ש"ס למועצה.

כהן נשוי ואב ל-13 ילדים.

==הערות שוליים==

קטגוריה:חברי מועצת העיר טבריה
קטגוריה:סגני ראש עיריית ירושלים
קטגוריה:ראשי רשויות מקומיות מטעם ש"ס
קטגוריה:ראשי מועצת מגדל תפן
קטגוריה:ראשי מועצת נאות חובב
קטגוריה:ראשי מועצת אלעד
קטגוריה:ראשי עיריית אלעד
קטגוריה:ישראלים שנולדו במאה ה-20
הנס הרטמן

הנס הרטמן (בגרמנית: Hans Hartmann; 1896 – 1970, וולפראטסהאוזן שבבווריה) היה קצין בוורמכט, עורך דין וחסיד אומות העולם מגרמניה.

==קורות חיים==
הרטמן למד בפרנקפורט, הנובר, גטינגן ומרבורג.

===בתקופת מלחמת העולם השנייה===
בתקופת מלחמת העולם השנייה היה הרטמן בעל דרגת האופטמן בוורמכט (מקביל לסרן). הוא היה אחד מהקצינים ביחידת התחבורה הצבאית 547, יחידת תיקונים באזור לבוב. מאות יהודים הועסקו ביחידה זו בתיקוני טנקים, כלי רכב משוריינים וכלי רכב אחרים שהובאו מהחזית לתיקונים.

בפברואר 1942 הופרדו וולף גולדברג ובנו אברהם בן ה-19 מיתר משפחתם שהייתה כלואה בגטו לבוב ונשלחו למחנה ינובסקה. אשתו של וולף, גיטל, עזבה את הגטו תוך סיכון חייה, הסתובבה ברחובות לבוב ופנתה לקצינים גרמנים בבקשה לשחרר את אביה ואת בנה מהמחנה, שהיה ידוע לשמצה בשיעורי ההישרדות הנמוכים שבו. הרטמן היה היחיד שהקשיב לה. הוא רשם את פרטיהם של בעלה ובנה וניסה לשחררם מינובסקה למרות התנגדותו של מפקד המחנה, פריץ גבאואר (Fritz Gebauer). לבסוף הסיע מכונית אל פתח המחנה, התעמת עם השומרים והעלה את וולף ואברהם גולדברג אל מכוניתו. כשהיו שוב בגטו ביקשו השניים להביע הוקרתם להרטמן על ידי מתנה יקרה. הוא סירב לקבלה בטענה שזה החפץ היקר היחיד שברשותם.

האס אס חקר את הפרשה ובתור עונש שלח את הרטמן ליחידת תיקונים של רומל בצפון אפריקה.

===לאחר המלחמה===
לאחר המלחמה עבד הרטמן במנהל סניף דואר בעיירת הולדתו, וולפראטסהאוזן. אברהם גולדברג חידש את הקשר עמו, היגר לישראל ב-1949 והיה בקשר עם הרטמן עד מותו של הרטמן ב-1970.

==הכרה והנצחה==
בשנת 1963 הכיר יד ושם בהנס הרטמן בתור חסיד אומות העולם.

==קישורים חיצוניים==
* [http://www.yadvashem.org/he/holocaust/about/final-solution-beginning/mass-murder-in-ussr/barbarossa/goldberg פעילותו של הנס הרטמן] להצלת יהודים, באתר יד ושם 
* 

קטגוריה:גרמנים חסידי אומות העולם
קטגוריה:מצילים בשואה: פולין
קטגוריה:עורכי דין גרמנים
קטגוריה:גרמנים שנולדו ב-1896
קטגוריה:גרמנים שנפטרו ב-1970
מרתון (עיר)

מרתון (ביוונית עממית: Μαραθώνας, מרתונס; ביוונית אטית ובקאתארבוסה: Μαραθών, מרתון) היא עיירה ביוון, מקום התרחשותו של קרב מרתון ב-490 לפנה"ס.

==היסטוריה==
שם העיר מגיע מעשב השומר, שנקרא "מרתון" ("μάραθον") או "מרתוס" ("μάραθος") ביוונית, כך שמשמעות השם "מרתון" היא "מקום מלא בשומר".

במהלך מלחמת יוון-פרס יצאו כוחות ממלכת פרס בראשות המלך דריווש הראשון מארטריה לכיוון איתקה, ונחתו במפרץ מרתון. לאחר המתנה של כמה ימים החליטו הכוחות הפרסיים לפלוש לאתונה דרך הים ולא דרך היבשה והחלו לשלוח סירות להקיף את האי איתקה כדי להגיע לאתונה. היוונים, שהבינו את כוונת הפרסים, נערכו באותו היום לתקיפה בפיקוד 10 סטרטגים ביניהם מילטיאדס הצעיר, טרם הפרסים יעלו על ספינותיהם ויפליגו לאתונה, והסתערו לעבר הצבא הפרסי. בסופו של הקרב האתונאים יצאו כשידם על העליונה.
האחראים לרצח מובלים לאתונה על מנת להיכלא
שמה של הריצה למרחק של 42.195 קילומטרים, "מרתון", הוא באגדה עממית אודות פידיפידס, שליח אתונאי שרץ מהעיר ועד אתונה, על מנת להביא את בשורת הניצחון היווני על הפולש הפרסי, ומת מיד לאחר שמסר את הידיעה.
אגם מרתוןבשנת 1870 אירעו בסמוך לעיר אירועים שבהם רצחו שודדים יוונים שלושה אנגלים ואיטלקי בדילסי (Δήλεσι) בעודם מטיילים באזורים שסביב מרתון. אירועים אלו הובילו למשבר ביחסים שבין בריטניה ליוון.

במאה ה-19 ובתחילת המאה ה-20 החלה להגר לכפר מהגרים ארוואניטים מאפירוס.

ב-1926 החלה החברה האמריקאית ULEN בבניית סכר מרתון כשמונה קילומטרים ממערב למרתון, כדי לספק מים לעיר הבירה אתונה. הסכר הושלם בשנת 1929. כ-10 קילומטרים רבועים הוצפו כדי ליצור את האגם המלאכותי אגם מרתון שאוגר את מי הסכר.

חוף שיניאס שנמצא מדרום-מזרח לעיירה הוא אתר גלישת רוח פופולרי ובו ממוקם מרכז החתירה האולימפי שיניאס שנבנה עבור אולימפיאדת 2004, שהתקיימה ביוון. כמו כן, באולימפיאדות של 1896 ו-2004 יצאו ריצות המרתון ממרתון עצמה.

האזור רגיש במיוחד להצפות בזק, מפני ששריפות ביערות שבאזור חשפו את המורדות המזרחיים של הר פנטלי ב-2006.

==רשות מקומית==
הרשות המקומית מרתון הוקמה ברפורמת 2011 שערך הממשל המקומי, שבו אוחדו ארבע רשויות מקומיות לכדי רשות אחת, שחולקה לארבע יחידות מוניציפליות:
*גראמטיקו (Γραμματικό)
*מרתון
*נאה מקרי (Νέα Μάκρη - "מקרי החדשה")
*ורנווס (Βαρνάβας)
==אוכלוסייה==
{| class=wikitable
! שנה !! בעיר !! ביחידה המוניציפלית !! ברשות המקומית 
|-
| 1981 || 4,841 || - || - 
|-
| 1991 || 5,453 || 12,979 || - 
|-
| 2001 || 4,399 || 8,882 || - 
|-
| 2011 || 7,170 || 12,849 || 33,423 
|}
==ערים תאומות==
* 
* 

==קישורים חיצוניים==

* 
==הערות שוליים==

קטגוריה:יוון: ערים
קטגוריה:עיירות
הדרבי של טורינו

דרבי משנת 66–1965
הדרבי של טורינו (באיטלקית: Derby di Torino; נקרא גם דרבי דלה מולֶה, באיטלקית: Derby della Mole) הוא משחק הדרבי בין שתי קבוצות הכדורגל של העיר טורינו, יובנטוס וטורינו. שמו ניתן לו על שם אחד המבנים הבולטים בטורינו, המולה אנטונליאנה.

משחקי הדרבי החלו ב-1906 עם היפרדותה של קבוצת טורינו מקבוצת יובנטוס. משחקי הדרבי נערכו בעיקר בסטאדיו אולימפיקו (טורינו), האצטדיון ששימש את שתי הקבוצות. כיום יובנטוס מארחת באצטדיון משלה. למרות היותה של יובנטוס קבוצה בעלת אוהדים רבים יותר באיטליה כולה (הקבוצה האהודה ביותר באיטליה), בעיר טורינו עצמה טורינו היא השלטת מבחינת כמות האוהדים.

ההבדלים בין אוהדי שתי הקבוצות היו גם פוליטיים וכלכליים - בעוד יובנטוס נוסדה על ידי נערים בוגרי בתי ספר יוקרתיים מהמעמד הבורגני, טורינו ייצגה את פשוטי העם. היריבות התעצמה בשנת , בעת שיובנטוס ניצחה את טורינו ומנעה ממנה זכייה באליפות הסרייה א'. במשחקי הדרבי אוהדי יובנטוס נוהגים לתלות שלט הלועג לאסון סופרגה. מנגד אוהדי טורינו מקניטים אותם אודות אסון הייזל.

==ראו גם==
* דרבי ד'איטליה
* הדרבי של מילאנו

==קישורים חיצוניים==

* 

==הערות שוליים==

קטגוריה:טורינו: תחרויות ספורט
דרבי
קטגוריה:משחקי דרבי באיטליה
דרבי
האסון האווירי בסופרגה

האסון האווירי בסופרגה הוא שמו של אסון אווירי שהתרחש ב-4 במאי 1949 בטורינו. מטוס נוסעים שבו נסעו שחקני מאמני ומנהלי קבוצת הכדורגל טורינו ששבו ממשחק ידידות בפורטוגל ומספר עיתונאים שסיקרו אותם, התרסק. בשל תנאי ראות לקויים וסופות רעמים המטוס התנגש בבזיליקת סופרגה הממוקמת על הר וכל הנוכחים במטוס כולל אנשי הצוות, 31 במספר, נהרגו במקום.

גרנדה טורינו
קבוצת הכדורגל של טורינו הייתה ממוקמת במקום הראשון בטבלת הסרייה א'. הרכב הקבוצה באותה תקופה היה אחד הטובים ביותר בתולדות הכדורגל האיטלקי - הקבוצה זכתה בארבע אליפויות ברציפות, וכונתה "גרנדה טורינו" (טורינו הגדולה). כל שחקני הסגל נספו, אך נשיא המועדון לא היה על המטוס וניצל. קבוצת הנוער של המועדון זכתה מספר שבועות לאחר מכן באליפות איטליה. הקבוצה הבוגרת התקשתה להתאושש מהאסון, ואת האליפות הבאה שלה השיגה רק כ-30 שנה לאחר מכן, בעונת /.

האסון גרם להלם באיטליה ומעל מיליון בני אדם השתתפו בלוויה שנערכה בטורינו. ההלם היה כה גדול עד ששנה לאחר מכן, במונדיאל 1950 שנערך בברזיל, נסעה נבחרת איטליה באונייה עקב הטראומה הלאומית מהאסון. 

==קישורים חיצוניים==

* 

קטגוריה:תקריות ואסונות תעופה שבהם נספו חברי קבוצת ספורט
קטגוריה:טורינו (כדורגל)
קטגוריה:תקריות ואסונות תעופה באיטליה
קטגוריה:תקריות ואסונות תעופה ב-1949
קטגוריה:איטליה במאה ה-20
כיכר הניצחון (מינסק)

כיכר הניצחון
כיכר הניצחון (בלארוסית: Пло́шча Перамо́гі, רוסית: Пло́щадь Побе́ды) היא כיכר ראשית בעיר מינסק, בלארוס. הכיכר ממוקמת באזור העיר העתיקה של מינסק. הכיכר חוצה את שדרת העצמאות ואת הרחובות זכראבה (Захарава) וקיסיליובה (Кісялёва). בקרבת הכיכר אתרים בעלי חשיבות רבה כגון: מוזיאון הקונגרס (РСДРП), משדרי הטלוויזיה והרדיו ופארק גורקי. כיכר הניצחון במינסק היא הגרסה הבלארוסית של הכיכר האדומה במוסקבה, רוסיה.

==אנדרטת הניצחון==
האנדרטה נבנתה בשנת 1954 לכבוד חיילי הצבא הסובייטי והפרטיזנים של בלארוס. עמוד הגרניט שנבנה במרכז הכיכר נישא לגובה של 38 מטרים ומסמל את ניצחון העיר.
את אבני הגרניט סיפקו מחצבות אוקראיניות מאזור ז'יטומיר, את אבני הפסיפס סיפקה האקדמיה לאמנות בלנינגרד ומפעל ברונזה מלנינגרד סיפק תבליטי ברונזה שונים.

==הכיכר==
מסביב לכיכר באזור המכונה "עגול" (Kruglaya) שני בניינים בצורת קשת שנהרסו חלקית בהפצצות במהלך מלחמת העולם השנייה, בסוף שנות ה-40 תוכננו מחדש על ידי האדריכל ר. סטולר (R. Stoler) ובשנות ה-50 החל תהליך שחזורם.

בשנת 1984 שופצה הכיכר ויציאותיה הותאמו לצורכי רכבת המטרו "כיכר הניצחון" (Плошча Перамогі) שנבנתה תחת הכיכר ונפתחה לראשונה בתאריך ה-26 ביוני, שנת 1984. הפרויקט תוכנן על ידי האדריכלים ב. לרשנקו (B.Larchenko), ב. שקולניקוב (B. Shkolnikov), ק. ויזגין (K.Vyazgin).

בתאריך ה-8 במאי 1985, יום השנה ה-40 לניצחון ברית המועצות על הנאצים, נחנך היכל זיכרון באזור הולכי הרגל שמתחת לכיכר. על קירות ההיכל מוטבעים שמותיהם של גיבורי ברית המועצות (ילידי בלארוס וממדינות נוספות) שלחמו ומסרו את נפשם כדי לשחרר את בלארוס מהכיבוש הנאצי. במרכז ההיכל מבנה זכוכית עגול שעוצב על ידי האמן ו. פוזיק (V. Pozhyak)

היכל הזיכרון

בשנת 2003 שופצה האנדרטה שבכיכר ועצי האשוח הוחלפו במדשאות ירוקות.

==ראו גם==
* כיכר הניצחון (קייב)

==קישורים חיצוניים==

[http://www.data.minsk.by/minsk/fifties/1.html גלריית תמונות של הכיכר בשנות ה-50.]

[http://www.belarus.by/en/ האתר הרשמי של העיר בלארוס] (אנגלית)

קטגוריה:מינסק: מבנים
הניצחון (מינסק)
קטגוריה:בלארוס: אנדרטאות
קטגוריה:בלארוס: מבני תחבורה
ויליאם פרסונס, רוזן רוס השלישי

ויליאם פרסונס, רוזן רוס השלישי (אנגלית: William Parsons, 3rd Earl of Rosse, 17 ביוני 1800 – 31 באוקטובר 1867) היה אסטרונום אנגלי - אירי שנודע בעיקר בשל הטלסקופים הגדולים שנבנו עבורו ובפרט טלסקופ עם מראה בקוטר 1.80, מטר שהיה הגדול ביותר בעולם עד לתחילת המאה ה-20, ובתצפיותיו בערפיליות שבמהלכן גילה את המבנה הספירלי של חלק מהגלקסיות.

==קורות חייו==
ויליאם פרסונס, רוזן רוס השלישי
ויליאם פרסונס נולד בעיר יורק שבאנגליה למשפחת אצולה אירית. הוא התחנך בטריניטי קולג' ובאוניברסיטת אוקספורד וסיים את לימודיו במתמטיקה בהצטיינות בשנת 1822. בשנת 1841 עם מותו של אביו לורנס פרסונס, רוזן רוס השני, הוא ירש את אחוזת המשפחה במחוז אופאלי שבפרובינציית לנסטר, באירלנד, וכן את התואר רוזן רוס השלישי. הוא התחתן בשנת 1836 עם מארי פילד, שבדומה לו הייתה חובבת אסטרונומיה, ונולדו להם 13 ילדים, ארבעה מהם הגיעו לבגרות. מחוץ לעיסוקיו באסטרונומיה, פרסונס כיהן כחבר הפרלמנט של בריטניה בין השנים 1821 ו-1834 וכחבר בית הלורדים בין השנים 1862 ו-1867. הוא התקבל לחברה המלכותית בשנת 1834 והתמנה לנשיאה בשנת 1849 וכיהן בתפקיד זה עד שנת 1854. כמו כן הוא כיהן גם כנשיא האוניברסיטה של טריניטי קולג' בדבלין משנת 1862 ועד למותו בשנת 1867.

==עבודתו המדעית==
"הלווייתן של פרסונס"
כחובב אסטרונומיה בעל אמצעים, פרסונס בנה מספר טלסקופים מחזירי אור כשהוא בכל פעם מגדיל את קוטר המראה הראשית. הטלסקופ הראשון היה עם מראה בקוטר של 38 סנטימטר, השני בקוטר של 61 סנטימטר, השלישי בקוטר של 91 סנטימטר והרביעי, שהושלם בשנת 1845, היה עם מראה בקוטר של 180 סנטימטר וכונה "הלווייתן של פרסונס". יציקה וליטוש של מראות בקוטר כה גדול הצריכה פיתוח של טכניקות חדשות והמשקל של הטלסקופ הצריך בניית מערכת תמיכה חזקה שפותחה על ידי פרסונס ואשתו. באמצעות טלסקופים אלה היה פרסונס הראשון לגלות שלחלק מהערפיליות יש מבנה ספירלי, שאותו שרטט, ושמאוחר יותר התברר שאלו הן גלקסיות. פרסונס היה זה שטבע את השמות ערפילית הסרטן וערפילית המערבולת. ג'ון דרייר ייחס לפרסונס גילוי של 225 ערפיליות שנכנסו לקטלוג הכללי החדש, אבל כנראה שרק 2 מהן היו תגליות שלו והשאר נצפו על ידי עוזריו.

==שרטוטים של ערפיליות==
<gallery>
קובץ:M51Sketch.jpg|שרטוט של גלקסיית המערבולת
קובץ:M1rosse.jpg|שרטוט של ערפילית הסרטן
קובץ:M97rosse.jpg|שרטוט של ערפילית הינשוף
קובץ:M99rosse.jpg|שרטוט של M99
קובץ:M33rosse.jpg|שרטוט של גלקסיית המשולש
</gallery>

==קישורים חיצוניים==

* [http://articles.adsabs.harvard.edu/full/seri/MNRAS/0029//0000123.000.html Obituary of William Parsons, third Earl of Rosse], Monthly Notices of the Royal Astronomical Society, Vol. 29, p. 123 (1868)
* Earl of Rosse: [http://www.tcd.ie/Secretary/FellowsScholars/discourses/discourses/1968_Lord%20Rosse%20on%20W.%20Parsons.pdf William Parsons, third Earl of Rosse], The Trinity Monday Memorial Discourse, Trinity College Dublin (1968)
* 

==הערות שוליים==

קטגוריה:אסטרונומים אירים
קטגוריה:רוזנים בריטים
קטגוריה:חברי בית הלורדים הבריטי
קטגוריה:נשיאי החברה המלכותית
קטגוריה:חברי הפרלמנט של הממלכה המאוחדת (1820–1826)
קטגוריה:חברי הפרלמנט של הממלכה המאוחדת (1826–1830)
קטגוריה:חברי הפרלמנט של הממלכה המאוחדת (1830–1831)
קטגוריה:חברי הפרלמנט של הממלכה המאוחדת (1831–1832)
קטגוריה:חברי הפרלמנט של הממלכה המאוחדת (1832–1835)
קטגוריה:זוכי המדליה המלכותית
קטגוריה:בריטים שנולדו ב-1800
קטגוריה:בריטים שנפטרו ב-1867
אוסביוס (אפיפיור)

אוסביוס (בלטינית: Eusebius; נפטר ב-17 באוגוסט 309 או 310) היה בישוף רומא (האפיפיור) מ-18 באפריל עד מותו ב-309 או 310.

כהונתו נמשכה ארבעה חודשים, ולאחר מהומות בכנסייה שהובילו למעשי אלימות, גורש על ידי קיסר רומא מקסנטיוס, בשל מחלוקות שעורר כשהחליט על חומרת הצעדים נגד נוצרים שנטשו את דתם תחת הרדיפות נגדם.

אוסביוס תמך בעמדת הכנסייה, שנוצרים שהתכחשו לנצרות בזמן רדיפות דקיוס (המכונים "לפסי", lapsi), לא יורחקו לעד מהקהילה הנוצרית, אך יוכלו לשוב עליה רק לאחר שיחזרו בתשובה שלמה. גישה זו נתקלה בהתנגדות מצד סיעה של נוצרים רומאים שבראשם עמד אדם בשם הראקליוס. יוהאן פטר קירש מאמין שהראקליוס היה מנהיגה של סיעת "לפסי" שדרשה ש"לפסי" דוגמתם יושבו מיידית לכנסייה, בלא כל צעד מצדם. מקסנטיוס הגלה את שניהם.

אוסביוס נפטר בגלות בסיציליה, ונקבר בקטקומבות ברומא. האפיפיור דמסוס הראשון הציב אפיטף בעל שמונה הקסמטרים על קברו בשל מעשיו כאפיפיור בהגנתו על המשמעת הכנסייתית והגלות שסבל בשל כך.

==קישורים חיצוניים==

* 
* 

==הערות שוליים==

קטגוריה:אפיפיורים במאה ה-4
קטגוריה:נפטרים ב-310
ציור גוף

אדם עם ציור גוף דמוי טיגריס
ציור גוף הוא צורה של אמנות גוף. שלא כמו קעקועים וצורות אחרות של אמנות גוף, ציור גוף הוא זמני, צבוע על עור האדם, והוא נמשך רק מספר שעות, או לכל היותר (במקרה של חינה או "קעקועי חינה") שני שבועות. ציור גוף זה המבוצע על הפנים בלבד ידוע כציור פנים. ציור גוף מכונה גם (סוג של) "קעקוע זמני"; ציור גוף בקנה מידה גדול או ציור-על-כל-הגוף הוא הקרוי בדרך כלל ציור גוף, ואילו ציור בקנה מידה קטן יותר או מפורט יותר, מכונה קעקוע זמני.

== בתרבות המערב ==
ציור גוף לא תמיד מבוצע לכל היקפו של גוף עירום, אלא יכול להיעשות בקנה מידה קטן יותר על חלקים חשופים של אדם לבוש. חלה תחייה מחדש של ציורי הגוף בחברה המערבית מאז 1960, כחלק מהליברליזציה של הנורמות החברתיות בנוגע לעירום, ולעיתים קרובות מגיע בצורת חשפנות. גם היום קיים ויכוח קבוע לגבי הלגיטימיות של ציור גוף כאמנות. תחילת זרם ההתעוררות המודרני מתוארך לשנת לתערוכה העולמית של 1933 בשיקגו, כאשר מקס פקטור והדוגמנית שלו סאלי ראנד נעצרו על גרימת מטרד ציבורי כאשר הוא צבע את גופה עם ציוד האיפור החדש שלו שהוכן עבור סרטים הוליוודיים.

ציור גוף משמש לעיתים כאמצעי להשגת תשומת לב במחאות פוליטיות, למשל, אלה המבוצעות על ידי PETA נגד "ברברי".

=== פסטיבלים ===
פסטיבלי ציור גוף מתרחשים מדי שנה ברחבי העולם, ומקבצים ציירים גוף מקצועיים, כמו גם חובבנים להוטים. ציורי גוף יכולים להימצא בדרך כלל גם במשחקי כדורגל כדורגל, מסיבות רייב, ובפסטיבלים מסוימים. החל משנת 1998 מתקיים פסטיבל ציורי הגוף העולמי ב-Pörtschach באוסטריה הוא אירוע האומנות הגדול ביותר בתחום ציורי הגוף המושך אלפי מבקרים המעריצים את העבודה של המשתתפים. הוא מתקיים כל שנה ונמשך שלוש ימים. החל משנת 2017 הוא נערך בקלגנפורט. באותה שנה התחרות השתתף דובי פריגר וסיים אותה במקום השביעי.

== בתקשורת ==
"כתוב בעור", סרט מ-1996 של פיטר גרינוויי, סובב סביב נושא ציורי הגוף.

בשנת 2009, חברת התעופה הלאומית של ניו זילנד אייר ניו זילנד יצרה פרסומת וסרט בטיחות, שמציגים את צוות חברת התעופה (כולל המנכ"ל רוב פייף) לבושים מדים שצוירו על גופם. מעשה זה היה חלק מקמפיין החברה "לא מסתירים דבר", כדי להדגיש את ההבדל בין חברות תעופה זולה לחברות הכוללות את שלל שירותי הטיסה.

== ראו גם ==
* איפור
* חינה
* אפקטים מיוחדים
* קעקוע

==קישורים חיצוניים==

* [https://amitbar.com/art/cow-parsley/ שילוב של ציור גוף בסרטון - אתר של עמית בר]

== הערות שוליים ==

קטגוריה:ערכים שבהם תבנית בריטניקה אינה מתאימה
קטגוריה:אמנות גוף
קטגוריה:עיצוב תלבושות
קטגוריה:עירום באמנות
קטגוריה:אשליות אופטיות
קטגוריה:אפקטים מיוחדים בקולנוע
דני מנדס

דני מנדס (נולדה ב-20 ביולי 1978) היא שחקנית ודוגמנית דומיניקנית-איטלקייה.

==ביוגרפיה==
מנדס נולדה ברפובליקה הדומיניקנית, ובגיל צעיר עברה עם אמה לאיטליה בחיפוש אחר חיים טובים יותר.

בשנת 1995 היא התמודדה בתחרות "מיס הרפובליקה הדומיניקאית" ונבחרה לסגנית שנייה. שנה לאחר מכן שוב פעם ניסתה לזכות בתואר אך גם בפעם השנייה לא זכתה. היא החליטה לחזור לאיטליה ולנסות להתמודד שם בתחרות היופי הלאומית.

בתחרות מיס איטליה 1996 היא זכתה במקום הראשון. זכייתה הובילה לשערורייה במדינה, משום שזו הייתה הפעם הראשונה בה מהגרת ולא בעלת דם איטלקי זוכה בתואר. רבים אמרו שזה הזמן שאיטליה תסגור את שעריה למהגרים. בנוסף לכך שניים מהשופטים בתחרות אמרו שהא אינה ראויה לייצג את איטליה בתחרויות יופי בינלאומיות, מנדס אף טענה בעצמה "אני יודעת שאני לא מייצגת את היופי האיטלקי אבל בחרו, אז מה אני אמורה לעשות? לפרוש?".

בתחרות מיס תבל היא עלתה לשלב שש המועמדות הסופיות.

היא דגמנה למספר בתי אופנה, והיא הופיעה במספר תוכניות טלוויזיה וקומדיות מצבים באיטליה.

היא שיחקה בתפקיד קטן בסרט "אושן 11".

בשנת 2019 השתתפה לצד ג'ון טרבולטה בסרט המתח האמריקאי "The Fanatic" שביים וכתב פרד דרסט. 

==קישורים חיצוניים==

קטגוריה:דוגמניות איטלקיות
קטגוריה:זוכות מיס איטליה
קטגוריה:נשים דומיניקניות
קטגוריה:מהגרים לאיטליה
קטגוריה:משתתפות בתחרות מיס תבל 1997
קטגוריה:איטלקיות שנולדו ב-1978
קטגוריה:איטלקים שנולדו ב-1978
אברהם יהושע השיל טברסקי (סקווירא)

רבי אַבְרָהָם יְהוֹשֻעַ הֶשִׁיל טְבֶרְסְקִי (ה'תקפ"ה – ג' בכסלו ה'תרמ"ז) בנו הגדול של רבי יצחק מסקווירא, ואדמו"ר בדור השני של שושלת סקווירה.

==ביוגרפיה==
נולד לרבי יצחק טברסקי מסקווירא, בנו של המגיד מטשרנוביל, ולבת רבי דן מראדוויל. נקרא על שם סבו רבי אברהם יהושע השיל מאפטא. נישא בזיווג ראשון לבתו של רבי שמואל אשכנזי חתן דודו רבי יצחק מאיר מז'ינקוב, ובזיווג שני נישא לפייגא יענטע בת רבי יוסף זילברפרב, חתן רבי שלמה מסאווראן.

נהג באדמו"רות עוד בחיי אביו, ולאחר פטירתו בי"ז בניסן ה'תרמ"ה נתמנה לממלא מקומו יחד עם שני אחיו רבי ישראל ורבי דוד.

אחרי שנה וחצי של הנהגה נפטר בג' בכסלו תרמ"ז ונקבר ליד אביו בסקווירא. בנו השני רבי משה דן מילא את מקומו באדמו"רות.

==צאצאיו==
מזיווג ראשון 
* רבי יוסף מאיר ממחנובקא, חתן רבי מנחם נחום (השני) מטשרנוביל.
* רבי משה דן מסקווירא, חתן ר' חיים יהודה מאיר חודרוב מברדיטשוב. נפטר בי"ג בשבט תר"פ. 
* רבי יעקב מסקווירא-ליניץ, חתן רבי מרדכי מקוריסטשוב. נפטר בשנת תר"פ.
* דבורה, אשת רבי מרדכי בן דודה רבי דוד'ל מסקווירא.
* מלכה, אשת רבי מרדכי יוסף בן רבי דוד מזלטיפולי.
מזיווג שני
* שפרה, אשת רבי דוד מרחמסטריווקה (ב"ר מנחם נחום בן רבי יוחנן מרחמסטריווקה; בנם הוא רבי יוחנן מרחמסטריווקה).
* רבי דוד יהודה לייב, חתן אחיו ר' יוסף מאיר. כיהן כאדמו"ר בקנטין. נהרג על ידי בולשביקים בי"ב בשבט תר"פ.

==קישורים חיצוניים==
* 

==הערות שוליים==

קטגוריה:אדמו"רי סקווירא
קטגוריה:רבנים אוקראינים
שול (מותג)

שׁוֹל (Scholl; בארצות הברית: Dr. Scholl's) הוא מותג הנעלה ומוצרי טיפול בכף הרגל. בארצות הברית ובאמריקה הלטינית שייך המותג לחברת באייר, בשאר העולם הוא משווק על ידי חברת Aurelius AG.

== היסטוריה ==
הפודיאטור (רופא כף רגל) ויליאם שול (William Scholl; 1882-1968) הקים בשנת 1906 בשיקגו חברה לשיווק פטנטים שיצר על מנת להקל על הליכה וטיפול בבעיות כף רגל מגוונות. בנוסף הקים קולג' להכשרת מטפלים בבעיות כף רגל (Illinois College of Chiropody and Orthopaedics). עד מותו רשם למעלה מ-1,000 פטנטים.

בהמשך יצר שול גם נעליים וסנדלים, שזכו לפופולריות בשנות ה-60 של המאה ה-20, כאשר פורסמו על ידי דוגמניות כטוויגי וג'ין שרימפטון. לאחר מותו של שול ב-1968 נמכרה החברה לחברת מרק, שמכרה בהמשך את המותג לחברות הפצה אחרות.

== קישורים חיצוניים ==

* 
* [http://www.scholl.ie/home/why-scholl/100-years-of-experience/ ההיסטוריה של שול]

==הערות שוליים==

קטגוריה:מותגי הנעלה
קטגוריה:חברות קוסמטיקה אמריקאיות
קטגוריה:חברות אופנה אמריקאיות
קנדי (כדורגלן)

רוברט קנדי נונס נסימנטו (בפורטוגזית: Robert Kenedy Nunes Nascimento; נולד ב-8 בפברואר 1996) הוא כדורגלן ברזילאי המשחק בעמדת הכנף והקשר בריאל ואיאדוליד.

==קריירה==
קנדי החל את הקריירה במחלקת הנוער של פלומיננסה הברזילאית בגיל 8. לאחר שבע שנים עבר לקבוצה הבוגרת, בה שיחק כשנתיים ורשם 30 הופעות ליגה ושני שערים. ב-25 ביוני 2015 נמכר למועדון האנגלי צ'לסי תמורת 6.3 מיליון פאונד. שבוע לאחר מכן ערך את הופעת הבכורה שלו כשעלה כמחליף במקומו של סזאר אזפיליקווטה בהפסד 1–2 לקריסטל פאלאס. ב-1 במרץ 2016 כבש את שער הבכורה שלו במדי צ'לסי בליגה בניצחון 1–2 על נוריץ' סיטי, שער זה נקבע לאחר 39 שניות והיה לשער המהיר ביותר בעונה. ב-30 באוגוסט 2016 הושאל לווטפורד לעונה אחת. ב-23 בינואר 2018 הושאל קנדי לניוקאסל יונייטד עד לסוף העונה.

ב -2 בספטמבר 2019, הושאל לחטאפה מלה ליגה בה כבש שער אחד.

ב-8 בספטמבר 2020 הושאל שוב, הפעם לגרנדה עד לתום עונת 2020/2021.

ב-18 באוגוסט 2021 הושאל קנדי לפלמנגו.

==נבחרת לאומית==
בשנת 2013 זומן קנדי לנבחרת ברזיל הצעירה עד גיל 17, בה כבש 6 שערים בשמונה משחקים בקופה אמריקה עד גיל 17, שלושה מתוכם נגד נבחרת ארגנטינה הצעירה. לקראת גביע העולם בכדורגל עד גיל 20 זומן קנדי ביחד עם חברו לקבוצה ז'רסון לנבחרת ברזיל הצעירה עד גיל 20, אך לא השתתף בתחרות בגלל מחלה.

==קישורים חיצוניים==

קטגוריה:קשרי כדורגל ברזילאים
קטגוריה:מגני כדורגל ברזילאים
קטגוריה:כדורגלנים ברזילאים
קטגוריה:כדורגלני צ'לסי
קטגוריה:כדורגלני ניוקאסל יונייטד
קטגוריה:כדורגלני חטאפה
קטגוריה:כדורגלני גרנדה
קטגוריה:כדורגלני פלמנגו
קטגוריה:כדורגלני ריאל ואיאדוליד
קטגוריה:ברזילאים שנולדו ב-1996
סוסוני ים

Idiotropiscis lumnitzeri
סוסוני ים (שם מדעי: Hippocampinae) היא תת-משפחה של אבובוניים מסדרת האבובנאים החיים בימים הטרופיים. רובם חיים במימי האזור האינדו-פסיפי אך חלקם היגרו לים התיכון וחלק אף חיים במי האוקיינוס האטלנטי.
== מאפיינים ==
לסוסוני הים ראש פחוס המזכיר ראש של פרש סוס של שחמט, אם כי במינים הקטנים הראש דומה יותר לראשם של מרבית האבוביים. הם בעלי יציבה זקופה וקשקשים קרניים המזכירים שלד חיצוני ומשמשים להגנה, דבר שגם הוא חסר אצל המינים הקטנים. לסוסונים סנפיר חזה המופנה אחורה ומשמש לשיווי משקל וזנב לופתני בדומה למספר קופים רחבי אף הנעדר קשקשים. לזכרים ישנו כיס על בטנם, בו הם מאחסנים את ביצי הנקבות לאחר ההזדווגות עד לבקיעת הצאצאים. הגדול שבבני תת-המשפחה הוא המין Hippocampus abdominalis שמגיע לאורך 35 סנטימטר ושוקל עד 60 גרם.

הם חיים במים רדודים ונצמדים לצמחייה הימית או לאלמוגים. הם איטיים מאוד אך כאשר עובר טרף כמו חסילון, פלנקטון או אפילו דגיג קטן הם יכולים לשאוב אותו עם חרטומם הארוך במהירות מפתיעה.

==סוגים==
בעבר רק הסוג סוסון ים השתייך לתת-משפחה זו אך כמה מיני סוסונים ננסיים עברו לסוגים נוספים וכיום יש ארבעה סוגים:
*סוסון ים (Hippocampus)
* לופתנית (Acentronura)
*סוג ומין יחיד Amphelikturus dendriticus
* Hippotropiscis - נכחד
* Idiotropiscis

ישנם גם כמה מיני אבוביים המזכירים במראם סוסוני ים ואף קיבלו שמות דומים (למשל סוסון האצה).

==קישורים חיצוניים==

קטגוריה:בעלי חיים שתוארו ב-1835
קטגוריה:טקסונים שתוארו בידי שארל לוסיאן בונפרטה
קטגוריה:אבובוניים
דני רייכנטל

דני רייכנטל (נולד ב-15 במרץ 1967) הוא מוזיקאי ומלחין ישראלי.

==ביוגרפיה==
רייכנטל החל את הקרירה שלו כשיחק חייל (פסנתרן) במחזה "סינדרום ירושלים" שכתב יהושוע סובול, ביים גדליה בסר, ועלה בתיאטרון חיפה. מאז הוא מתמחה בהפקת שירים לאמנים (טל מוסרי, הקומדי סטור, מאיה בוסקילה, אמיר פיי גוטמן, ליאת אחירון, דנה ברגר, אליאנה תדהר, תובל שפיר ועוד) ולערוץ הילדים ובהלחנת פסקולים לסרטים (לדוגמה לסרט "נמס בגשם" ולסרט "מלכה לב אדום") ולסדרות טלוויזיה (הכל נשבר במשפחה, דוקוסלב, ששטוס, החולמים, אחד העם 101, הינשופים וצוות הצלה). בנוסף, רייכטל כתב נעימות לתשדירים של שלמה סיקסט, ביטוח ישיר, הרשות הלאומית לבטיחות בדרכים, לילי והפתיחים של חדשות הבידור וחדשות הספורט.

ב-2003 הפיק ועיבד את שירי אלבומה של רינת גבאי "רגעים".

השתתף בעונה החמישית של האח הגדול והיה למודח הראשון.

רייכנטל גרוש ואב לבן ומתגורר בתל אביב-יפו.

== יצירותיו ==
* הכל נשבר במשפחה
* נפלו על הראש (1994)
* "מלכה לב אדום" (1996)
*כל העולם במה - סדרה בערוץ הילדים משנת 1999 של מחזות תיאטרון קלאסיים שעובדו על ידי חיים אידיסיס
* שלום לבן דודי - סרט טלוויזיה, 2000
* "פרויקט דרום אמריקה" - אוסף שירים שיצר ובחלקם גם שר בעצמו.
*דוקוסלב
*ורק אני לא - מוזיקה לסרט ולחני השירים
*ששטוס - הלחנת מוזיקת רקע לתוכנית
*החולמים - הלחנת מוזיקה מקורית לסדרה
*אחרי הצלצול - הלחנת שיר פתיחה
*ברוך ושרוך - שיר פתיחה
*זומזום
*יוני והמחוננים
*השמיניה - הלחנת שיר פתיחה
*הידוענים
*האי - הלחנת שיר פתיחה
*אהבה זה כואב - הלחנת פסקול מקורי לסדרה
*האינתיפאדה שאחרי - הלחנת פסקול מקורי לסרט
*חצויה - הלחנת מוזיקה מקורית לסדרה
*מיכאלה - הלחנת שיר פתיחה ומוזיקה מקורית לסדרה
*תעלומה במכולה הירוקה - מוזיקה לסרט
*משחק החיים - הלחנת מוזיקת רקע מקורית לסדרה.
*אחד העם 101
*הינשופים
*צוות הצלה
*רוח חדשה" (2016) - פסקול מקורי

== שירים שהלחין ==
* אחת אחרת - עדי עזרוני (פסטיגל 2002)
* אני רוצה עוד - אמיר פיי גוטמן
* בתוך תוכי - ליאת אחירון (פסטיגל 2001)
* החולמים - 2 ביצועים לשיר: אליאנה תדהר, תובל שפיר
* חבר חדש שלי - עודד מנשה וחני נחמיאס
* חולה עליה - קובי מחט
* כאילו אין מחר - דנה ברגר (האי - שיר פתיחה)
* לעוף - אפרת כהן, נתי רביץ וניר לוי
* מדבר עם עצמי טל מוסרי (פסטיגל 1997)
* מול כל העולם - לירון לב ודנידין
* קורקי הקורקינט - טל מוסרי (פסטיגל 2000)
* רוח קרירה מהים - שרונה נסטוביץ'
* שולם - ליאת אחירון
* שיר הדוקים - הקומדי סטור
* תאהב תמיד לנצח - מאיה בוסקילה
* שירים רבים לערוץ הילדים - מנחי ערוץ הילדים

== קישורים חיצוניים ==

* [https://shironet.mako.co.il/artist?type=works&lang=1&prfid=1503 שירים שהולחנו על ידי דני רייכנטל], באתר שירונט
* 
* 

==הערות שוליים==

קטגוריה:מלחיני פסקולים ישראלים
קטגוריה:מלחינים ישראלים
קטגוריה:מתחרי האח הגדול (ישראל)
קטגוריה:ישראלים שנולדו ב-1967
הארמייה העשירית (בריטניה)

הארמייה העשירית של הצבא הבריטי הייתה ארמיית שדה בריטית שלחמה במלחמת העולם השנייה, בזירה המזרח-תיכונית.

==היסטוריה==
במהלך המלחמה האנגלו-עיראקית, הוקם כוח מיוחד בסדר גודל של קורפוס אשר נקרא "כוח עיראק" והועמד תחת פיקוד ויליאם ארצ'יבלד קנת' פרייזר. ככל שהתגבש הכוח וגדל, לאחר הנחיתות הראשוניות של דיוויזיית חיל הרגלים ההודית ה-10, שנחתו בבצרה וחברו לכוחות שהגיעו מארץ ישראל ולכוחות שהיו מוצבים כבר בעיראק ובירדן, חל צורך בפיקודו של קצין בכיר יותר מפרייזר. ב-8 במאי 1941 הגיע לוטננט גנרל אדוארד קינאן לבצרה, והחליף שם את פרייזר בפיקוד על כוח עיראק. עוד באותה שנה השתתף הכוח בפלישה לסוריה ולבנון, ובפלישה הבריטית-סובייטית לאיראן.

בפברואר 1942, לאחר הצלחת הפלישה לאיראן, עבר הכוח ארגון מחדש והוא הפך להיות "הארמייה העשירית" (עדיין תחת פיקודו של קינאן). המשימה העיקרית של הארמייה הייתה הבטחת נתיבי התקשורת בין האימפריה הבריטית לברית המועצות מהמפרץ הפרסי אל הים הכספי, והגנה על שדות הנפט והאינטרסים הבריטיים בעיראק. הארמייה הוכפפה לעיתים תחת פיקוד הודו ולעיתים תחת פיקוד המזרח התיכון, ולעיתים אף תחת סמכות מקבילה של שניהם. באוגוסט 1942 הועברה הארמייה תחת פיקוד חדש בשם פיקוד עיראק ואיראן אשר בראשו הוצב גנרל הנרי מייטלנד וילסון. תג הכתף של הארמייה היה תמונה של יצור מהמיתולוגיה האשורית, בעל גוף של שור ראש של אדם וכנפיים של נשר.

בעקבות קרב סטלינגרד וקרב אל עלמיין, הלך ופחת הצורך בכוחות בריטיים גדולים במזרח התיכון, ויחידותיה של הארמייה הועברו בהדרגה לחזיתות אחרות. באפריל 1943 פורקה הארמייה העשירית, וקינאן הועבר לפקד על פיקוד הצפון בהודו.

==סדר כוחות==
בשיאה, כללה הארמייה את היחידות הבאות:
* הקורפוס השלישי
** הדיוויזיה ה-5
** הדיוויזיה ה-56
* הקורפוס ההודי ה-21
** הדיוויזיה ההודית השמינית
** הדיוויזיה ההודית ה-10
** הדיוויזיה ההודית ה-6
** דיוויזיית השריון ההודית ה-31
** הבריגדה הממונעת ה-10

==קישורים חיצוניים==
* [http://www.ordersofbattle.com/Units/UnitHistory?UniX=7395 הארמייה העשירית] 
קטגוריה:זירת המזרח התיכון במלחמת העולם השנייה
קטגוריה:ארמיות של בריטניה במלחמת העולם השנייה
V8

V8 הוא מנוע JavaScript מבוסס קוד פתוח, שפותח על ידי פרויקט כרומיום עבור דפדפן האינטרנט Google Chrome. מאז שפותח נעשה בו שימוש נרחב במגוון פרויקטים כגון Couchbase, MongoDB ו-Node.js המשמשים בצד השרת. המתכנת הראשי היה לארס באק. הגרסה הראשונה של מנוע V8 פורסמה יחד עם הגרסה הראשונה של Chrome, ב-2 בספטמבר 2008.

V8 מהדר קוד JavaScript בזמן ריצה, לקוד מכונה (IA-32, x86-64, ARM, או MIPS ISAs; הוסב גם ל-PowerPC ו-IBM s390 לשימוש בשרתים) לפני ביצוע, במקום טכניקות מסורתיות כגון לפרש bytecode או להדר את כל הקוד לבינארי, והרצה שלו מתוך קובץ על מערכת קבצים. הידור הקוד עובר אופטימיזציה (ואופטימיזציה מחדש) באופן דינמי בזמן ריצה.

== קישורים חיצוניים ==

* 

== הערות שוליים ==

קטגוריה:מכונות וירטואליות
קטגוריה:JavaScript
קטגוריה:גוגל
קטגוריה:תוכנה חופשית
RoBattle

RoBattle, הוא רובוט מודולרי צבאי שפותח על ידי התעשייה האווירית לישראל.

הוא נועד לבצע משימות מסוימות שאחרת ייעשו על ידי חיילים רגליים, כגון הגנת שיירה, סיור חמוש ואחרים. הוא נע על שישה גלגלים, אבל ניתן להחליפם בזחל. הרובוט מסוגל לחצות שטח מחוספס ולעבור מכשולים כגון קירות נמוכים. המודולריות של RoBattle מאפשרת לחבר לו זרועות רובוטיות שונות, מכ"ם, ומערכות נשק המאפשרות לו להיות מותאם למשימה אותה הוא צריך לבצע. ככזה, מערכות רגישות של Robattle הם בעלות יתירות כדי לאפשר לו לפעול גם לאחר שספג נזק.

RoBattle שוקל 7 טונות ויש לו יכולת לשאת עד 3 טון. זה מתקשר באמצעות 4G טכנולוגיה סלולרית (LTE).

== קישורים חיצוניים ==
* [http://www.iai.co.il/2013/32981-47061-en/MediaRoom.aspx RoBattle], באתר התעשייה האווירית
* [https://www.youtube.com/watch?v=InO8I-HHB3E RoBattle – A New Robot to Spearhead Combat Formations in Battle], ביו-טיוב

== הערות שוליים ==

קטגוריה:התעשייה האווירית לישראל: מוצרים
קטגוריה:כלי רכב בלתי מאוישים
DTED

DTED (ראשי תיבות של <span>Digital Terrain Elevation</span> Data) הוא תקן של מידע דיגיטלי אשר מורכב ממטריצה של ערכי גובה של השטח, כלומר מודל גבהים ספרתי (DEM). תקן זה פותח במקור בשנת 1970 כדי לתמוך בסימולציה וחיזוי של מטוסי מכ"ם. שטח הגבהים מתוארים כמו  גאואיד גובה מעל מודל כבידת כדור הארץ 1996 (EGM96), ולא האליפסואיד של WGS84.

DTED תומך ביישומים רבים, כולל אלגוריתם חישוב קו ראייה , אפיון שטח, הדמית שטח 3D, תכנון משימה, מידול וסימולציה. תקן DTED הוא תוצר NGA, אשר מספק מידע ברזולוציה בינונית, נתונים כמותיים בפורמט דיגיטלי לשימוש מערכות צבאיות הדורשות נתונים על גובה פני השטח. 

פורמט DTED רמה 0, 1 ו-2 מתואר במסמך: "U.S. Military Specification Digital Terrain Elevation Data (DTED) MIL-PRF-89020B" ומפרט, בין השאר את הרזולוציה עבור כל רמה:
* ברמה 0 יש מרווחים של כ-900 מטרים.
* ברמה 1 יש מרווחים של כ-90 מטרים.
* ברמה 2 יש מרווחים של כ-30 מטרים.
המרווח המדויק מוגדר על ידי חלוקת העולם לאזורים בהתבסס על קו הרוחב, וניתן בטבלה הבאה:
{| class="wikitable"
!
! אזור
! רוחב הטווח
! רמה 0 (שניות קשת)
! רמה 1 (שניות קשת)
! רמה 2 (שניות קשת)
|-
| רוחב המרווח
| הכל
|
| 30
| 3
| 1
|-
| rowspan="5" | אורך המרווח
| I
| 0°-50° (צפון–דרום)
| 30
| 3
| 1
|-
| II
| 50°-70° (צפון–דרום)
| 60
| 6
| 2
|-
| III
| 70°-75° (צפון–דרום)
| 90
| 9
| 3
|-
| IV
| 75°-80° (צפון–דרום)
| 120
| 12
| 4
|-
| V
| 80°-90° (צפון–דרום)
| 180
| 18
| 6
|}
בנוסף, DTED ב-3 רמות רזולוציה נוספות הוצעו, אך עדיין לא ייושמו.

מידע DTED שמור בסדר Big Endian.

== קישורים חיצוניים ==
* [http://www.fas.org/irp/program/core/dted.htm DTED ב FAS.org]
* [https://web.archive.org/web/20120721212504/http://geoengine.nga.mil/geospatial/SW_TOOLS/NIMAMUSE/webinter/rast_roam.html DTED בבית הלאומי Geospatial-סוכנות הביון באתר]
* מפרט [http://www.everyspec.com/MIL-PRF/MIL-PRF-080000-99999/MIL-PRF-89020B_25316/ DTED]
* MATLAB מכילה בארגז הכלים שלה פונקציה לקריאת קובצי DTED: [https://web.archive.org/web/20150403014227/https://lost-contact.mit.edu/afs/cs.stanford.edu/package/matlab-r2009b/matlab/r2009b/toolbox/map/mapformats/dted.m קוד המקור], [http://www.mathworks.com/help/map/ref/dted.html תיעוד], [https://www.mathworks.com/help/map/ref/readgeoraster.html תיעוד נוסף]

== הערות שוליים ==

קטגוריה:קרטוגרפיה
קטגוריה:מכ"ם
אלברכט השלישי, דוכס אוסטריה

אלברכט השלישי, דוכס אוסטריה (בגרמנית: Albrecht III von Österreich; 9 בספטמבר 1349 – 29 באוגוסט 1395) היה דוכס אוסטריה בין השנים 1365–1395.

== חייו == 
אלברכט השלישי נולד ב-9 בספטמבר 1349, לאלברכט השני, דוכס אוסטריה ויוהנה מפירט, בתם של אולריך השלישי, רוזן פירט ויוהנה מבורגונדיה. בשנת 1358 מת אביו אלברכט השני, דוכס אוסטריה, ואחיו רודולף הרביעי, דוכס אוסטריה ירש את נחלותיו.

בשנת 1365 מת רודולף הרביעי, דוכס אוסטריה, ואלברכט ואחיו לאופולד השלישי, דוכס אוסטריה ירשו במשותף את הנחלות. בשנת 1368 סיפחו האחים את פרייבורג שבשוואביה, ובשנת 1369 סיפחו את טירול. בשנת 1370 נכשל ניסיונם להשתלט על העיר טרייסט, שהייתה בשליטת הרפובליקה של ונציה, ורק בשנת 1382 הם הצליחו לספחה. בשנת 1377 השתתף אלברכט במסע צלב, נגד הפגאנים הליטאים בפרוסיה.

לאחר מותו של קרל הרביעי, קיסר האימפריה הרומית הקדושה בשנת 1378, תמך אלברכט בהכתרת בנו ונצל למלך גרמניה. בשנת 1379 חתמו אלברכט ואחיו לאופולד השלישי, דוכס אוסטריה על אמנת נויברג, ולפיו פוצלה אוסטריה ביניהם; אלברכט החזיק באוסטריה עצמה, בעוד שלאופולד החזיק בטריטוריות הירושה, שכללו את שטיריה, קרניולה, קרינתיה וטירול. בשנת 1386 נהרג אחיו לאופולד השלישי, דוכס אוסטריה בקרב זמפאך נגד הקונפדרציה השווייצרית הישנה, ואלברכט מונה לעוצר בשם אחייניו הצעירים. בשנת 1388 יצא אלברכט שוב למלחמה נגד הקונפדרציה השווייצרית הישנה, אך הובס גם הוא בקרב נאפלס.

אלברכט מת בטירת לאקסנבורג בשנת 1395, ובנו אלברכט הרביעי, דוכס אוסטריה ירש את נחלותיו.

==משפחתו==
בשנת 1366 התחתן אלברכט עם אליזבת מבוהמיה, בתם של קרל הרביעי, קיסר האימפריה הרומית הקדושה ואנה משוויידניץ, אך לא נולדו לו ממנה ילדים.

בשנת 1375 התחתן אלברכט עם ביאטריקס מנירנברג, בתם של פרידריך החמישי, רוזן העיר נירנברג ואליזבת ממייסן, ממנה נולד לו בן אחד:
* אלברכט הרביעי, דוכס אוסטריה (1377–1404)

== אילן יוחסין ==

==קישורים חיצוניים==

קטגוריה:ערכים שבהם תבנית בריטניקה אינה מתאימה
קטגוריה:בית הבסבורג
קטגוריה:שליטי אוסטריה
קטגוריה:ילידי 1349
קטגוריה:נפטרים ב-1395
אלברכט הרביעי, דוכס אוסטריה

אלברכט הרביעי, דוכס אוסטריה (בגרמנית: Albrecht IV von Österreich) (19 בספטמבר 1377 - 14 בספטמבר 1404), היה דוכס אוסטריה בין השנים 1395–1404.

== חייו == 
אלברכט הרביעי נולד ב-19 בספטמבר 1377, לאלברכט השלישי, דוכס אוסטריה וביאטריקס מנירנברג, בתם של פרידריך החמישי, רוזן העיר נירנברג ואליזבת ממייסן. בשנת 1395 מת אביו אלברכט השלישי, דוכס אוסטריה, ואלברכט ירש את נחלותיו. אלברכט היה דתי במיוחד, ובשנת 1400 אף עלה לארץ הקודש.

בשנת 1404 מת אלברכט בקלוזטרנויבורג, ובנו אלברכט החמישי, דוכס אוסטריה ירש את נחלותיו.

==משפחתו==
ב-24 באפריל 1390 התחתן אלברכט עם יוהנה סופיה מבוואריה, בתם של אלברכט הראשון, דוכס בוואריה ומרגרטה מבריג, ממנה נולדו לו 2 ילדים:
* מרגרטה מאוסטריה (1395–1447), התחתנה עם היינריך השישה עשר, דוכס בוואריה
* אלברכט השני, מלך גרמניה (1397–1439)

== אילן יוחסין ==

==קישורים חיצוניים==

{| class="wikitable" style="margin:auto;text-align:center;"
|-
| colspan="3" align="center"| אלברכט הרביעי, דוכס אוסטריה בית ויטלסבאך נולד:19 בספטמבר 1377 מת:14 בספטמבר 1404
|-
| rowspan="2" align="center"| אלברכט השלישי
| rowspan="1" align="center"| דוכסות אוסטריה 1395–1404
| rowspan="1" align="center"| אלברכט החמישי
|}

קטגוריה:ערכים שבהם תבנית בריטניקה אינה מתאימה
קטגוריה:בית הבסבורג
קטגוריה:שליטי אוסטריה
קטגוריה:ילידי 1377
קטגוריה:נפטרים ב-1404